**Kasper Soini** (s. 17. toukokuuta 2003 Helsinki) on suomalainen jääkiekkopuolustaja, joka edustaa SM-liigajoukkue Mikkelin Jukureita.

Ura
---

### Seuraura

Soini on Grankulla IFK:n kasvatti. Hän siirtyi juniorina sittemmin Espoo Bluesiin. Soini oli kaudella 2018–2019 C-nuorten SM-karsinnoissa seuran akatemiajoukkueen tehokkain puolustaja tehoilla 4+10=14. C-nuorten SM-sarjassa hän oli pelipaikastaan huolimatta tehoilla 7+6=13 joukkueen paras pistemies ja Soini jakoi sisäisen maalipörssin voiton Kasper Saaren kanssa. Kaudeksi 2019–2020 hän siirtyi Yhdysvaltoihin South Florida Hockey Academyn 16U-joukkueeseen, jota valmensi suomalainen entinen NHL-pelaaja Olli Jokinen.

Kaudeksi 2020–2021 Soini palasi Suomeen ja siirtyi Jokereihin. Hän pelasi seitsemän ottelua seuran U20-joukkueessa ja kuusi ottelua U18-joukkueessa, kunnes Jokereiden juniorijoukkueiden kaudet päättyivät joulukuun 2020 vaihteessa, kun pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi. Kaudeksi 2022–2023 Soini siirtyi Mikkelin Jukurien U20-joukkueeseen. Hänen seuravalintansa taustalla oli myös hänelle South Florida Hockey Academysta tuttu Olli Jokinen, joka toimii seuran SM-liigajoukkueen päävalmentajana. Soini palasi kesken kauden kuitenkin Jokereiden U20-joukkueeseen, jossa hän voitti kauden päätteeksi SM-hopeaa.

Huhtikuussa 2023 Soini palasi Jukureihin ja hän teki seuran kanssa vuoden mittaisen SM-liigasopimuksen. Hän loukkaantui harjoituskaudella 2023–2024, kunnes kuntouduttuaan Soini teki liigadebyyttinsä runkosarjan kymmenennellä kierroksella 13. lokakuuta 2023 Hämeenlinnan Pallokerhoa vastaan. Hänet merkittiin Jukurien kakkospuolustajapariin Niklas Peltomäen viereen. Soini sai ottelussa jääaikaa 13.36 minuuttia ja hänelle merkittiin teholukema +1. Juha Kauppinen valitsi Soinin ottelun Alumnien tähtien kolmostähdeksi. Liigauransa avausmaalin hän teki kahdeksannessa ottelussaan 18. marraskuuta 2023 Rauman Lukkoa vastaan. Tero Palosaari valitsi Soinin ottelun Alumnien tähtien kakkostähdeksi.

Pelityyli
---------

Soini on kertonut olevansa aika kiekollinen puolustaja, joka pystyy myös puolustamaan hyvin. Hän on kertonut tykkäävänsä pelata kiekolla ja käyttää myös liikettä hyväkseen. Soini on maininnut esikuvikseen Miro Heiskasen ja Quinn Hughesin. Myös Jukurien päävalmentaja Olli Jokinen on verrannut häntä Heiskaseen luistelun osalta. Jokisen mukaan Soini on erittäin hyökkäävä puolustaja, joka pystyy tuomaan kiekkoa jalalla ja pystyy puolustamaan jalalla.

Muuta
-----

Soinin pikkuveli Kim pelasi kaudella 2022–2023 hyökkääjänä Grankulla IFK:n U18-joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2020–2021 | Jokerit | U20-SM | 7 | 0 | 0 | 0 | 4 | – | – | – | – | – |
| 2021–2022 | Jokerit | U20-SM | 33 | 3 | 6 | 9 | 8 | 2 | 0 | 1 | 1 | 2 |
| 2022–2023 | Jukurit | U20-SM | 16 | 2 | 2 | 4 | 8 | – | – | – | – | – |
|  | Jokerit | U20-SM | 19 | 1 | 5 | 6 | 8 | 12 | 0 | 5 | 5 | 4 |
| 2023–2024 | Jukurit | U20-SM | 1 | 0 | 0 | 0 | 0 | – | – | – | – | – |
|  | Jukurit | SM-liiga | 38 | 1 | 4 | 5 | 14 | 6 | 0 | 3 | 3 | 0 |
| 1 kausi | yhteensä | SM-liiga | 38 | 1 | 4 | 5 | 14 | 6 | 0 | 3 | 3 | 0 |

Lähteet
-------

* Kasper Soini The Internet Hockey Databasessa (englanniksi)
* Kasper Soini Eurohockey-sivustolla (englanniksi)
* Kasper Soini *Elite Prospects*. Everysport Media Group AB.  (englanniksi)

### Viitteet

1. 1 2 3  Kasper Soini *Elite Prospects*. Everysport Media Group AB.  (englanniksi)
2. ↑  Elite Prospects - Blues U16 Akatemia *eliteprospects.com*. Everysport Media Group AB. Viitattu 15.10.2023. (englanniksi)
3. 1 2 3  U20: Jokisen akatemiasta hienoja kokemuksia saanut Kasper Soini tähtää kohti ammattilaisuutta *jukurit.fi*.  2.9.2022. Jukurit HC Oy. Viitattu 15.10.2023.
4. ↑  Markus Oden jatkaa Jukurien hyökkäyksessä myös kaudella 2023-2024 *jukurit.fi*.  12.4.2023. Jukurit HC Oy. Viitattu 15.10.2023.
5. 1 2  Olli Jokiselta mahtavia sanoa SM-liiga-debytantista – esitti vertauksen kivikovaan NHL-tähteen: "Loistava tulevaisuus" *MTVuutiset.fi*.  14.10.2023. Telia Company AB. Viitattu 15.10.2023.
6. ↑  Jukurit - HPK, 13.10.2023 *liiga.fi*.  13.10.2023. Jääkiekon SM-liiga Oy. Viitattu 15.10.2023.
7. ↑  Jukurit - HPK, 13.10.2023 *liiga.fi*.  13.10.2023. Jääkiekon SM-liiga Oy. Viitattu 15.10.2023.
8. ↑  Jukurit - Lukko, 18.11.2023 *liiga.fi*.  18.11.2023. Jääkiekon SM-liiga Oy. Viitattu 18.11.2023.
9. ↑  Pelaajat tutuksi Vuorossa puolustaja Kasper Soini. *facebook.com*.  7.12.2022. Helsingin Jokerit Ry. Viitattu 15.10.2023.
10. ↑  Kim Soini *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä